type: caselaw

jurisdiction: EU

text:
 21.3.2009
 FI
 Euroopan unionin virallinen lehti
 C 69/53
 Kanne 3.2.2009 — Cachuera v. SMHV — Gelkaps (Ayanda)
 (Asia T-43/09)
 (2009/C 69/115)
 Kannekirjelmän kieli: espanja
 Asianosaiset
 Kantaja: Cachuera (Misiones, Argentiina) (edustaja: abogado E. Armijo Chàvarri)
 Vastaaja: sisämarkkinoiden harmonisointivirasto (tavaramerkit ja mallit) (SMHV)
 Vastapuoli valituslautakunnassa: Gelkaps GmbH (Pritzwalk, Saksa)
 Vaatimukset
 —
 Ensimmäisen oikeusasteen tuomioistuimen on todettava, että kanne SMHV:n toisen valituslautakunnan 19.11.2008 tekemästä päätöksestä on nostettu määräajassa ja että se täyttää muotovaatimukset, ja sen on asianmukaisessa menettelyssä kumottava edellä mainittu päätös ja velvoitettava SMHV korvaamaan oikeudenkäyntikulut.
 Oikeudelliset perusteet ja pääasialliset perustelut
 Yhteisön tavaramerkin hakija: Gelkaps GmbH
 Haettu yhteisön tavaramerkki: Sanamerkki ”AYANDA” (asia N:o 3315405) luokkiin 3, 5, 28, 29, 30, 32 ja 44 kuuluville tavaroille ja palveluille.
 Sen tavaramerkki- tai merkkioikeuden haltija, johon väitemenettelyssä on vedottu: Cachuera.
 Tavaramerkki- tai merkkioikeus, johon väitemenettelyssä on vedottu: Espanjalainen kuva- ja sanamerkki ”AMANDA” luokkaan 30 kuuluville tavaroille.
 Väiteosaston ratkaisu: Väite on osittain hyväksytty.
 Valituslautakunnan ratkaisu: Valitus hylätään.
 Kanneperusteet: Yhteisön tavaramerkistä annetun asetuksen (EY) N:o 40/94 8 artiklan 1 kohdan b alakohtaa on sovellettu väärin.